Document ID: 32014R1209

KOMISJONI MÄÄRUS (EL) nr 1209/2014,
29. oktoober 2014,
millega muudetakse Euroopa Parlamendi ja nõukogu määrust (EÜ) nr 451/2008, millega kehtestatakse uus tegevusaladel põhinev toodete statistiline klassifikaator (CPA) ja tunnistatakse kehtetuks nõukogu määrus (EMÜ) nr 3696/93
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. aprilli 2008. aasta määrust (EÜ) nr 451/2008, millega kehtestatakse uus tegevusaladel põhinev toodete statistiline klassifikaator (CPA) ja tunnistatakse kehtetuks nõukogu määrus (EMÜ) nr 3696/93, (1) eriti selle artikli 6 lõiget 2,
ning arvestades järgmist:
(1)
Liidu statistikaalaste nõuete täitmiseks kehtestati määrusega (EÜ) nr 451/2008 tegevusaladel põhinev toodete statistiline klassifikaator (edaspidi „CPA”).
(2)
Selleks et säilitada võrreldavust ja kooskõla rahvusvahelisel tasandil kasutatavate toote klassifitseerimise standarditega, tuleks CPA-d pärast ÜRO ühtse tootenomenklatuuri („CPC ver. 2”) ajakohastamist kohandada.
(3)
Vastavalt komisjoni rakendusmäärusele (EL) nr 1001/2013 (2) ja nõukogu määrusele (EL) nr 1326/2013 (3) tuleb pärast harmoneeritud süsteemi ja kombineeritud nomenklatuuri läbivaatamist teha CPAsse täiendavaid muudatusi, samuti ühtlustada ja selgitada sealseid tekste.
(4)
Määrust (EÜ) nr 451/2008 tuleks seepärast vastavalt muuta.
(5)
Käesolevas määruses sätestatud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 451/2008 lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2015.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. oktoober 2014

Labels: 12
3
19